Legal Document

Category: 1087

Text:
5. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ. 588/201689 της 2/26 Μαρτ.  1981 (ΦΕΚ Β' 175) Περί καταβολής χρηματικού παραβόλου των παραπεμπομένων βάσει της κειμένης νομοθεσίας ιδιωτών εις Υγειονομικάς Επιτροπάς των ΕΔ ή εισαγομένων εις Νοσοκομεία των ΕΔ προς κρίσιν της σωματικής των ικανότητος. Έχοντες υπ'όψει: α)Το άρθρ. 55 παρ. 1, 2και 4 του Ν.Δ. 721/1970 β)Την υπ' αριθ. 47194/2514/4.4.78 απόφασιν του Υπουργείου Οικονομικών "περί καθορισμού του τύπου του αποδεικτικού εισπράξεως των πάσης φύσεως παραβόλων", αποφασίζομε: Άρθρ.1.Οι οιασδήποτε κατηγορίας ιδιώται παραπεμπόμενοι βάσει της κειμένης νομοθεσίας εις Υγειονομικάς Επιτροπάς των ΕΔ προς κρίσιν της σωματικής των ικανότητος, οσάκις απαιτηθεί η εκτέλεσις παρακλινικών εξετάσεων εις Νοσοκομεία των ΕΔ, η εισαγωγή εις ταύτα προς παρατήρησιν, υποχρεούνται εις την καταβολήν χρηματικού παραβόλου του καθιερωθέντος τύπου δυνάμει της υπ' αριθ. 47194/2544/4.4.1978 αποφάσεως του Υπουργού Οικονομικών, εκ δραχμ. 300 δι' εκτέλεσιν, εφ' άπαξ, του συνόλου των αναγκαιουσών παρακλινικών εξετάσεων και εκ δραχμ. 400 δι' εκάστην ημέραν νοσηλείας. Άρθρ.2.-Εξαιρούνται της καταβολής χρηματικού παραβόλου αι κάτωθι κατηγορίαι προσωπικού 1.Οι υπόχρεοι προς κατάταξιν οπλίται. 2.Οι υποψήφιοι των παραγωγικών Σχολών των Ε.Δ. και των σχολών της χωροφυλακής. 3.Οι ανάπηροι Πολεμικής περιόδου. 4.Οι παθόντες εν υπηρεσία οπλίται και έφεδροι Αξιωματικοί και παραπεμπόμενοι εις Υγειονομικάς Επιτροπάς προς συνταξιοδότησιν. 5.Οι απολυθέντες η εξ αναβολής έφεδροι, κληρωτοί οπλίται η Αξιωματικοί προς κρίσιν της σωματικής των ικανότητος. Άρθρ.3.Δια τα περιεχόμενα εις Δημόσιον Ταμείον έσοδα εκ των ανωτέρω παραβόλων, εφαρμόζονται τα υπό των διατάξεων του άρθρ. 9 του Ν.Δ. 721/70 προβλεπόμενα. Άρθρ.4.Η υπ' αριθ. Φ.588/228366/Σ.3444 10.11. 1979 απόφασις Υπουργού Εθνικής Αμύνης παύει ισχύουσα Άρθρ.5.Η παρούσα δημοσιευθήτω δια της Εφημερίδος της Κυβερνήσεως. Σελ. 1218(δ) Τεύχος 1390 Σελ. 22